Disney MagicMobile’i pääsme lisamiseks iPhone’i vajate järgmist:
- iOS-i või watchOS-i uusim versioon.
- Lubatud kaheastmelise autentimisega iCloudi sisselogitud Apple’i ID.
- Rakendus My Disney Experience ja kehtiv konto.
- Pilet või broneering osalevasse Disney teemaparki, mis on lingitud teie My Disney Experience’i kontoga.
Teabe saamiseks osalevate teemaparkide kohta pöörduge Disney poole ja lisateabe saamiseks MagicMobile’i pääsme kohta külastage Disney veebisaiti.
Disney MagicMobile’i pääsme lisamine iPhone’i
- Avage rakendus My Disney Experience ja logige sisse oma kontosse.
- Puudutage rakenduste menüüs valikut Disney MagicMobile’i pääse.
- Puudutage valikut Set Up Your Pass (Seadista oma pääse).
- Kui teil on mitu MagicMobile’i pääset, valige lisatavad pääsmed.
- Puudutage nuppu Add to Apple Wallet (Lisa Apple Walletisse).
(Lisa Apple Walletisse)
- MagicMobile’i pääsme lisamiseks järgige ekraanil kuvatavaid juhiseid.
Kui lisate MagicMobile’i pääsme oma iPhone’i, lisatakse see automaatselt ka teie seotud Apple Watchi.
Kiirrežiim Express Mode on automaatselt sisse lülitatud ja see võimaldab MagicMobile’i pääset kasutada vaid seda puudutades. Te ei pea rakendust Wallet avama, ega isegi oma seadet äratama või avama. Kui lisate seadmesse mitu MagicMobile’i pääset, lülitatakse kiirrežiim Express Mode sisse neis kõigis.
MagicMobile’i pääsme jagamiseks peate kasutama rakendust My Disney Experience.
Disney MagicMobile’i pääsme kasutamine iPhone’is või Apple Watchis
Saate MagicMobile’i pääset kasutada iPhone’is või Apple Watchis, et siseneda osalevatesse Disney teemaparkidesse vaid seda puudutades. Te ei pea seadet äratama ega avama.
- Hoidke oma iPhone’i ülaosa või Apple Watchi ekraani kontaktivaba piletilugeri lähedal.
- Kui see õnnestub, kuvatakse seadmes märge ja valik Done (Valmis).
- Kui teil on seadmes mitu MagicMobile’i pääset.
- iPhone: libistage sõrmega järgmise pääsme juurde.
- Apple Watch: kell valib automaatselt järgmise pääsme.
Kui peate iPhone'i laadima
iPhone’i mudelist olenevalt saate MagicMobile’i pääset kasutada ka siis, kui iPhone’i aku on tühi.
Kui vajate abi MagicMobile’i pääsmega
- Abi saamiseks My Disney Experience’i kontoga või MagicMobile’i pääsme häälestamise või kasutamisega pöörduge Disney poole?.